CELEX: 62009FN0058
Language: mt
Date: 2009-06-10 00:00:00
Title: Kawża F-58/09: Rikors ippreżentat fil- 10 ta’ Ġunju 2009 — Pascual García vs Il-Kummissjoni

1.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 180/65
            
         Rikors ippreżentat fil-10 ta’ Ġunju 2009 — Pascual García vs Il-Kummissjoni
   (Kawża F-58/09)
   2009/C 180/122
   Lingwa tal-kawża: It-Taljan
   
      Partijiet
   
   
      Rikorrent: César Pascual García (Madrid, Spanja) (rappreżentanti: B. Cortese u C. Cortese, avukati)
   
      Konvenuta: Il-Kummissjoni tal-Komunitajiet Ewropej
   
      Suġġett u deskrizzjoni tal-kawża
   
   L-annullament tad-deċiżjoni tal-Kummissjoni li timpjega lir-rikorrent bħala assistent tekniku, mill-10 ta’ Marzu 2009, fil-klassifikazzjoni ta’ AST3/grad 2, sa fejn ma tipprovdix sabiex tagħtih id-drittijiet u l-paga neċessarji sabiex tiġi żgurata eżekuzzjoni korretta tas-sentenza tal-Tribunal għas-Servizz Pubbliku tat-22 ta’ Mejju 2008 fil-Kawża F-145/06, Pascual García vs Il-Kummissjoni.
   
      Talbiet tar-rikorrenti
   
   
               —
            
            
               tannulla d-deċiżjoni tal-Kummissjoni li timpjega lir-rikorrent bħala assistent tekniku, mill-10 ta’ Marzu 2009, fil-klassifikazzjoni AST3/grad 2, sa fejn ma tipprovdix sabiex tagħtih id-drittijiet u l-paga neċessarji sabiex tiġi żgurata eżekuzzjoni korretta tas-sentenza tal-Tribunal għas-Servizz Pubbliku tat-22 ta’ Mejju 2008 fil-Kawża F-145/06, Pascual García vs Il-Kummissjoni u b’mod partikolari:
               
                           a)
                        
                        
                           sa fejn ma tipprovdix li l-anzjanità ta’ servizz tar-rikorrent tiġi kkalkolata b’riferiment għall-1 ta’ April 2006, għal finijiet ta’ progress fil-klassifikazzjoni, għal fini tad-drittijiet għall-pensjoni u għal kull fini ieħor rilevanti;
                        
                     
                           b)
                        
                        
                           sa fejn tiċħad lir-rikorrent id-dritt għall-allowance ta’ espatrijazzjoni skont l-Artikolu 4(1) tal-Anness VII tar-Regolamenti;
                        
                     
         
               —
            
            
               tannulla sa fejn huwa neċessarju d-deċiżjoni tal-10 ta’ Marzu 2009 li tiċħad l-ilment imressaq mir-rikorrent fl-istess data, intiż sabiex jikseb id-drittijiet u l-paga neċessarji sabiex tiġi żgurata eżekuzzjoni korretta tas-sentenza tat-Tribunal għas-Servizz Pubbliku tat-22 ta’ Mejju 2008 fil-Kawża F-145/06, Pascual García vs Il-Kummissjoni, inklużi d-diversi emolumenti u allowances dovuti, flimkien mal-imgħax;
            
         
               —
            
            
               sussidjarjament, tikkundanna lill-Kummissjoni għall-kumpens tad-dannu li jikkorrispondi għan-nuqqas ta’ rikonoxximent tal-allowance ta’ espatrijazzjoni;
            
         
               —
            
            
               tikkundanna lill-konvenuta għall-ispejjeż.